10. ΒΑΣΙΛΙΚΟΝ ΔΙΑΤΑΓΜΑ της 6 Απρ./7 Μαΐου 1948 (ΦΕΚ Α΄ 127) Περί των οδοιπορικών εξόδων των δι’ υπηρεσίαν Λιμενικών Ταμείων μετακινουμένων. Έχοντες υπ’ όψει το άρθρ. 19 του από 14.1.39 Δ/τος «περί κωδικοποιήσεως των περί Λιμενικών Ταμείων κειμένων διατάξεων», ιδόντες και την υπ’ αριθ. 113 ε.έ. γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Οι Δημόσιοι υπάλληλοι, πολιτικοί ή στρατιωτικοί, μέλη ή μη Λιμενικών Επιτροπών, δια την μετακίνησιν αυτών προς εκτέλεσιν υπηρεσίας αφορώσης Λιμενικόν Ταμείον δικαιούνται εξ αυτού των οδοιπορικών εξόδων και ημερησίας αποζημιώσεως ων δικαιούνται δια την μετακίνησιν προς εκτέλεσιν δημοσίας υπηρεσίας κατά τας κειμένας εκάστοτε σχετικάς διατάξεις. 2.Οι εκ των μελών των Λιμενικών Επιτροπών μη υπάλληλοι του Δημοσίου δικαιούνται εκ του οικείου Λιμενικού Ταμείου δια πάσαν μετακίνησιν προς εκτέλεσιν υπηρεσίας Λιμενικού Ταμείου των αυτών οδοιπορικών εξόδων και ημερησίας αποζημιώσεως ων δικαιούται ο μάλλον μισθοδοτούμενος εκ των Δημοσίων εν γένει υπαλλήλων των μετεχόντων της αυτής Λιμενικής Επιτροπής. «Εφ’ όσον ουδέν εκ των μελών της Λιμενικής Επιτροπής τυγχάνει δημόσιος υπάλληλος, η ημερησία αποζημίωσις και τα οδοιπορικά έξοδα των μελών ορίζονται ίσα προς τα του Πρωτοδίκου μη υπολογιζομένων των προσαυξήσεων ή επιδομάτων αυτού». Το εντός « » εδάφιον προσετέθη δια του Β.Δ. 21 Ιουλ./23 Αυγ. 1948 (ΦΕΚ Α΄ 210). 3.Οι εκ των υπαλλήλων Λιμενικού Ταμείου μη υπάλληλοι του Δημοσίου δικαιούνται εξ αυτού δια πάσαν μετακίνησιν προς εκτέλεσιν υπηρεσίας Λιμενικού Ταμείου των αυτών οδοιπορικών εξόδων και ημερησίας αποζημιώσεως, ων δικαιούται Δημόσιος πολιτικός υπάλληλος λαμβάνων τας αυτάς ή παραπλησίας αποδοχάς κατά τας εκάστοτε ισχυούσας σχετικάς γενικάς διατάξεις. 4.Εις τα κατά τας προηγουμένας παραγράφους πρόσωπα δια τας συχνάς απομακρύνσεις αυτών εκ της έδρας του Λιμενικού Ταμείου προς εκτέλεσιν υπηρεσίας αυτού, δύναται κατ’ εξαίρεσιν δι’ ητιολογημένης πράξεως της Λιμενικής Επιτροπής εγκρινομένης υπό του οικείου Νομάρχου να καθορίζηται δια τε τα οδοιπορικά και την ημερησίαν αποζημίωσιν ποσόν κατ’ αποκοπήν και άνευ αποδόσεως λογαριασμού. (Αντι για τη σελ. 233) Σελ. 233(α) Τεύχος ΣΤ61-Σελ. 77 Λιμενικά Ταμεία - Λιμενικά Έργα 20.Δ.β.9-10 Άρθρ.2.-Τα οδοιπορικά έξοδα εκκαθαρίζονται υπό του Προέδρου της Λιμενικής Επιτροπής, η δε πληρωμή αυτών μετά της ημερησίας αποζημιώσεως εγκρίνεται δια πράξεως της Επιτροπής ταύτης, υποκειμένης εις έγκρισιν, ακύρωσιν ή τροποποίησιν υπό του οικείου Νομάρχου. Ειδικώς, προκειμένου περί οδοιπορικών εξόδων Δημοσίων Υπαλλήλων δια μετακίνησιν προς εκτέλεσιν υπηρεσίας της παρ. 3 του άρθρ. 14 του από 14.1.39 Δ/τος «περί κωδικοποιήσεως των περί Λιμενικών Ταμείων κειμένων διατάξεων» κατόπιν ειδικής διαταγής του Υπουργείου Δημοσίων Έργων, ταύτα εκκαθαρίζονται υπό του Υπουργείου τούτου και καταβάλλονται εις τους δικαιούχους δι’ εντάλματος (επιταγής) του Προέδρου της Λιμενικής Επιτροπής. Άρθρ.3.-Το από 10 Αυγ. 1942 Β.Δ/μα «περί των οδοιπορικών εξόδων των δι’ υπηρεσίαν Λιμενικών Ταμείων μετακινουμένων προσώπων» καταργείται. 